Hong Kong u Macau jissospendu l-użu tal-vaċċin ta' Pfizer minħabba difett fis-siġill ta' batch tal-vaċċin Hong Kong u Macau, żewġ reġjuni semi-awtonomi fiċ-Ċina, illum iddeċidew li jissospendu l-użu tal-vaċċin tal-Pfizer/BioNTech. Id-deċiżjoni waslet wara li nstabu difett fis-siġill f'batch tal-vaċċin. Aktar kmieni dalgħodu, Fosun Industrial, kumpanija lokali li tiżviluppa l-vaċċin Ġermaniż, ħarġet otifika dwar dawn id-difetti. Informazzjoni uffiċjali mill-Gvern ta' Hong Kong turi li mill-inqas 403,000 persuna ġew amministrati l-vaċċin ta' Pfizer s'issa. Hong Kong approva l-vaċċin tal-Pfizer f'Jannar li għadda, u sussegwentement approva wkoll il-vaċċin Sinovac. Hong Kong irrapportat 11,410 każi ta' coronavirus inkluż 204 imwiet mill-bidu tal-pandemija, filwaqt li Macau rrapportat 48 każ biss bl-ebda każ ta' fatalità.